**Rīgas domes un nevalstisko organizāciju**

**sadarbības memoranda īstenošanas padomes**

**sekretariātam**

Rigondas Bērziņas,

Anniņmuižas apkaimes un radošās iniciatīvas

biedrības “Riga Annenhof”

Valdes locekles

**PIETEIKUMS**

Anniņmuižas apkaimes un radošās iniciatīvas biedrība “Riga Annenhof” (turpmāk – Biedrība) dalībai Rīgas domes un nevalstisko organizāciju sadarbības memoranda īstenošanas padomē (turpmāk – Padome) izvirza Biedrības Valdes locekli Rigondu Bērziņu.

Biedrības darbības jomas:

1. Apkaimes (Imanta un Zolitūde) attīstība, iedzīvotāju interešu pārstāvniecība.
2. Kultūras darbība, vēstures un kultūras mantojuma aizsardzība, pētniecība un popularizēšana.
3. Neformālā izglītība, tautas tradīciju saglabāšanas un dažādu interešu grupu iniciatīvu atbalsts.
4. Vides apziņa, dabas vērtību aizsardzība, sabiedrības veselība.

Rigondas Bērziņas darbības joma un pieredze:

2004-2019 darbs Zemkopības ministrijas Lauku atbalsta dienesta ES Fondu finanšu departamentā

2019- līdz šim Anniņmuižas apkaimes un radošās iniciatīvas biedrības “Riga Annenhof” Valdes locekle un projektu vadītāja

Galvenie sasniegumi Biedrībā, informācija par veikumu pilsoniskās sabiedrības stiprināšanas jomā Rīgā:

1. Anniņmuižas pieminekļa statusa paaugstināšanas un pieminekļa sastāva paplašināšanas process, kas pēc vairāk kā gadu ilgušām šī kultūrvēsturiskā pieminekļa aizsardzības aktivitātēm 2020.gada nogalē vainagojās ar Kultūras ministra rīkojumu par Anniņmuižas pieminekļa statusa maiņu.
2. Apkaimes iedzīvotāju interešu pārstāvniecība Rail Baltica trases lokālplānojuma izstrādes procesā, kā rezultātā 2021.gada februārī Rīgas dome mainīja Imantas-Zolitūdes autotransporta šķērsojuma konceptu uz tuneli.
3. Veiksmīga dalība 2020.gada Rīgas līdzdalīgās budžetēšanas konkursā ar projektu “Vec-Anniņmuižas parka atdzimšana”, kura ietvaros tiks realizēta Rīgas mērogā unikāla dižkoku taka, labiekārtotas ģimeņu atpūtas vietas un pirmais Pārdaugavā norobežotais suņu pastaigu laukums.
4. Biedrība ir pirmā no lielapjoma mēroga Rīgas apkaimju biedrībām, kas aktīvi darbojas un regulāri veicina apkaimes piederības un identitātes sajūtu, kas šādās lielapjoma mēroga apkaimēs ir daudz sarežģītāks, specifiskāks uzdevums dēļ vēsturiski izveidojušās dzīvojamo masīvu apbūves un sabiedrības sastāva.

Pielikumā: Kandidāta redzējums par Memoranda īstenošanas attīstību, motivācija darbam Padomē un savas jomas pārstāvniecībai (“NVO Padome Rigonda Bērziņa prezentācija.pdf” uz 6 lpp).

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.